Imam Moyin dosje sa saveznog suda.
U sobi su mu našli neregistriran pištolj
povezan s trostrukim ubojstvom u Nevadi.
Zbog toga je dobio doživotnu u Victorvilleu.
Tvrdiš da je De Marco dobio Glory da otkuca Hectora Moyu?
I dao joj pištolj da ga podmetne u Moyinu sobu
kako bi ga zauvijek maknuo.
Moj ti je savjet priznanje krivnje, što prije.
Ako ne za tvoje, a onda za klijentovo dobro.
Scott Glass želi otići baki na pogreb.
Dajemo mu 24 sata.
Obavještavamo Deborah. Mora znati da će njen nasilni bivši biti pušten,
pa bilo to i na jedan dan.
Oko 11 h
žrtva je šetala psa i ušla u park.
Ondje ju je čekao čovjek. Njezin bivši muž.
Istina će se ubrzo saznati.
Ni ja ni moj klijent ni u što te ne uvlačimo.
Tvoj otac ima mobitel u zatvoru.
Samo on mene zove, nakon gašenja svjetla.
Večeras ćeš mu reći da mu dolazim u posjet u Victorville.
Na ulazu ću se prijaviti kao njegov odvjetnik. I Moyin.
OK, Eddie, idemo po klopu.
Agent James De Marco, DEA.
Drago mi je, g. Haller.
Kog vraga radite u mom autu? Pratite me?
Ne, ne pratim vas.
Gdje je moj vozač?
Nemam pojma.
Pardon. Nisam vas htio uplašiti.
Došao sam odvjetniku Funaru. Pokušao mi je uručiti poziv.
Opazio sam da ulazite u njegov ured. Vas dvojica skupa radite?
Sve OK, g. Haller?
Sve u redu, Eddie. Daj nam minutu, molim te.
Što hoćete, De Marco?
Želim vam pomoći da gadno ne zajebete.
A to bi značilo?
Iz Meksika ste, zar ne?
Rođen u LA-u, odrastao u Meksiku, da.
Znate li da u Meksiku ne postoji zakon
prema kojem bi se tinejdžeru sudilo kao odraslima?
Ma što učinili, pred sudom su maloljetnici.
Čim napune 18, izlaze iz zatvora.
Imat ću na umu kad svratim, ali odvjetništvom se bavim ovdje.
Zato karteli za ubojstva angažiraju tinejdžere.
Zovu ih sicarios.
Uhvate ih, odleže godinu ili dvije.
Čim napune 18 godina, vraćaju se na posao.
Vodi li ovo nekamo?
U dobi od 16 godina Hector Arrande Moya
priznao je u sudnici u Tijuani da je ubio sedmero ljudi.
Troje je objesio i mučio u podrumu kako bi izvukao informacije.
Jedno je tijelo ostavio u pustinji s čegrtušom oko vrata.
Zato je prozvan La Culebra.
Tog čovjeka pokušavate osloboditi u dosluhu s Funarom.
Pokušavam osloboditi samo svoga klijenta, Juliana La Cossea.
A što se Hectora Moye tiče,
ako želite nekoga doživotno u zatvoru, pošteno to izborite na sudu.
Na sudu? Baš šaljivo.
Ovo je rat, Hallere.
I morate odabrati stranu.
Žrtve su nužne...
Sad mi spominješ izbore?
A što je s Glorijom Dayton? Je li ona bila odabrana?
Je li ona bila žrtva? Znaš što?
Jebi se ti, De Marco. Postoje pravila. Zakonska.
A sad izađi iz mog auta.
Dennis Wojciechowski.
Što?
Tvoj istražitelj i njegova žena.
Reci im, ako ih zanima nešto o meni, neka pitaju.
Nema potrebe za njuškanjem i iskapanjem dosjea.
Ovdje sam.
Cijelo vrijeme.
Sigurno ste OK, g. Haller?
Oprostite. Otišao sam po kavu. Siguran sam da sam zaključao...
U redu je, Eddie. Samo gibajmo, može?
I kava je zadnje što mi treba.
ODVJETNIK IZ LINCOLNA
Dobro jutro, g. Haller.
'Jutro. Tko je to?
- Jessica, naša pripravnica. - Još imamo pripravnike?
Da, još smo u gužvi, Mickey. A imamo i pan dulce iz Monarce.
Nisam gladan, hvala.
Pardon, što si to upravo izustio?
Jučer me posjetio agent James De Marco iz DEA-a.
- Čekao me u Lincolnu. - Što?
- Gdje si ti bio? - Nije Eddie kriv.
Ne bi ovaj ništa pokušao usred bijela dana.
- Što je htio? - Zastrašiti me.
Ne želi da čeprkam po Moyinu slučaju.
Da pogodim. Nije mu upalilo.
Ne samo to. Nadigrat ću ga.
O čemu govoriš?
Dobivamo novog klijenta.
Hectora Moyu.
Preformulirat ću.
Koji jebeni kurac govoriš?
Moyin zahtjev za habeas i suđenje Julianu za ubojstvo povezani su.
To je isti slučaj. De Marco je dao Glory pištolj da ga podmetne Moyi.
Mislio je da ništa ne riskira.
A onda je saznao da je Glory pozvana da svjedoči.
Što ako ju je odlučio zauvijek ušutkati?
Ima smisla, ali moramo to dokazati.
Tako je, a najbolji način je iskoristiti Moyinu parnicu
da osumnjiče De Marca.
Samo moram uvjeriti Moyu da me angažira.
- A kako ćeš to izvesti? - Sutra se sastajemo.
Mickey, to je ludo. Munjeno.
Udareno. Loco. Da nastavim?
Opasnom šefu kartela, koji te mrzi jer si ga pomogao strpati u zatvor,
ponudit ćeš da ga zastupaš?
Tako nekako, da.
Ali moramo otkriti što se dogodilo u noći Gloryne smrti
i gdje je Neil Bishop u toj priči.
Tražili smo poveznicu između Bishopa i Hectora Moye.
Možda bismo trebali tražiti vezu između Bishopa i De Marca.
Popričao sam s tipom koji je nekad radio s narkomafijom.
Rekao mi je za nekoliko starih kartelskih ubojstava u Valleyu
s kojima je Bishop mogao biti povezan.
Je li spomenuo De Marca?
Nije, ali ako su to bila narkoubojstva,
logično bi bilo da se uključila DEA.
OK, moramo naći neki Bishopov slučaj u kojem su se mogli susresti.
Policija nam neće samo tako dati pristup starim Bishopovim slučajevima.
I da se pozovemo na pravo na pristup podacima, trajat će mjesecima.
Nalozi za premetačinu.
Čim se podnese zahtjev, postaju javni podatak
i možeš tražiti pod Bishopovim imenom.
Pročešljamo slučajeve pa kopamo.
- To možemo Lorna i ja. - Dobro.
Eddie, sutra si oslobodi dan. Idemo u Victorville.
- Volim izlet. Ponijet ću nešto za pod zub. - Još nešto.
Zaboga, ima još.
Cijelu sam noć čitao prijepis Moyina suđenja.
Pištolj koji je Glory podmetnula kupljen je u Vegasu.
Vlasnik trgovine je neki Budwin Dell.
Na Moyinu suđenju svjedočio je da je prodao pištolj Moyi.
Mo'š mislit'.
Možeš li to večeras provjeriti? Moram imati nešto za Moyu.
Ako sad krenem, u Vegasu sam do vremena za večeru.
Nadam se da znaš što radiš, Mickey.
Diraš u veliki osinjak iz kojeg će izaći jako gadne ose.
Imamo dvoje klijenata.
Juliana koji će, ne obranimo li ga, nadrapati zbog ubojstva koje nije počinio,
i Glory Days.
Netko ju je iskoristio i odbacio.
Dužni smo joj otkriti tko je to učinio i zašto. Ajmo na posao.
Jebote, koje zakucavanje.
Trebao bih krenuti prije gužvi na cesti.
Vodi me u Vegas.
Ili u Reno.
Ili bilo kamo van iz ovog ureda.
O, Bože.
Ti si hodajući biceps. Pojedi ugljikohidrat.
Možda jedan.
Hvala, Jessica.
NALOG ZA PREMETAČINU I IZJAVA POD PRISEGOM
ISPLATA 15 TISUĆA I 00/100 DOLARA LETTS DANCE D.O.O.-U
Sranje.
- Što je? - Nešto što Mickey mora vidjeti.
Vezano uz naš slučaj?
Ne uz naš.
Hej!
Po dogovoru sam pregledavala stara izvješća o ubojstvima,
dakle, totalno nisam gledala Uživo s Kelly i Markom.
Pustila sam u pozadini dok sam ja radila.
Zamisli, često mi kažu da sličim Kelly. Mislim, fakat je zgodna.
Ali to nije važno. Važno je ovo.
Stanovnica Silver Lakea nasmrt izbodena na obližnjoj pješačkoj stazi.
Napadač? Pretpostavlja se,
njezin bivši muž koji je nedavno priznao zlostavljanje supruge,
ali je privremeno pušten iz zatvora.
- Više o ovome i drugim... - Sranje.
Jesi li znao za to?
Nisam... Sinoć je otkazala večeru.
Sad znaš i zašto. Nazvat ćeš je, zar ne?
Neću. Nije me željela vidjeti, Lorna.
Mickey, sigurno je jako uzrujana.
Trebao bi je nazvati.
Što je?
Ma ne znam, Lorna. To bi bilo kao da smo skupa.
Jasno mi je dala do znanja da ne želi vezu.
Kad god pokušam malo produbiti odnos, odgurne me.
Ne želim navaljivati.
O, Bože. Koliko ti je godina?
Otkaže ti večeru i ne pitaš je zašto?
Pa, stisnuo sam emotikon palac gore.
- Emotikon palac gore? - Da.
Znaš da se to danas smatra pasivno agresivnim?
Kakva pasivna agresija? To znači „OK”.
Mladima ne znači.
Gle...
Mickey, mislim da ti je draga više nego što pokazuješ.
I mislim da si ti njoj drag više nego što pokazuje.
Hej.
Nazovi je.
Dobili ste A. Freemann. Ostavite poruku i budete li imali sreće, nazvat ću.
Hej, Andy. Ja sam, Mickey. Haller.
Čuj, vidio sam vijesti i... žao mi je.
Samo ti želim reći
da sam tu imaš li potrebu razgovarati
ili ti išta drugo zatreba. Dobro?
Samo...
Eto, samo se nadam da si dobro.
OK. Nazovi me, Andy. Bok.
Sranje.
MICKEY PROPUŠTEN POZIV - GOVORNA POŠTA
Andrea.
- Vanessa. - Jesi li dobro?
Preživjet ću. Gdje smo sa slučajem Shelby?
Obrana traži predočenje dokaza.
Traže kongresnikovu e-poštu.
Dobili su prepisku kongresnika i optužene. Što još hoće? Državne tajne?
Ne znam, ali sutkinja Swidler zakazala je ročište sutra.
Dobro.
Napiši mi memorandum, sumiraj slučajeve sudske prakse. Ja ću...
Tko je to?
Otac Debore Glass.
Moja...
najiskrenija sućut.
Ako ja ili moj ured možemo išta učiniti...
Hvala vam.
Trebao bih je identificirati.
Ne mogu pa ne mogu.
- Mogu poslati nekog s vama. - Ne.
Imate li vi djece, gđice Freemann?
Nemam.
Debbie i ja nismo uvijek bili bliski.
Posebno nakon smrti njene majke.
Katkad mislim da se udala za tu zvijer samo meni u inat.
Ali kad ga je napustila,
počeli smo iznova graditi odnos.
Bilo je dobro.
Baš dobro.
A sada...
Jednostavno ne razumijem
zašto je pušten iz zatvora.
To je uobičajen postupak
kad osoba prizna krivnju.
Smije izaći ako postoji poseban razlog,
no samo uz odobrenje suda.
Riječ je bila o pogrebu...
Nasmrt ga se bojala.
Rekla je da će otići iz države ako ga ne zatvore.
Rekao sam joj...
Rekao sam joj da se ne brine,
da će biti zaštićena.
DELL ORUŽJE I OPREMA
Desert Eagle, odličan izbor.
Još veća zaustavna moć od Magnuma, usto je poluautomatik.
Ljepotan, ha?
Malo je običan za moj ukus.
Imate li što raskošnije?
To je trenutačno jedini model na zalihi, ali možemo ga doraditi.
Lubanja i prekrižene kosti na rukohvatu?
Ustvari, netko mi je rekao da je kod vas kupio dorađeni Desert Eagle.
Zapravo,
to je taj.
Poznato?
Koji li si ti?
Zainteresirana strana.
Radim za odvjetnika koji brani osobu optuženu za ubojstvo.
Zašto se to mene tiče?
Pa, svjedočio si da si taj pištolj prodao
ovome čovjeku
na čijoj arizonskoj vozačkoj dozvoli
piše ime Reynaldo Santé.
Ali to mu nije pravo ime, zar ne?
Pravo ime mu je Hector Moya. Siguran sam da ti je poznato.
Hej, čovječe, svjedočio sam samo istinu.
Misliš da se želim uplesti u nekakav kartelski slučaj?
Samo sam mali obrtnik koji pokušava zaraditi.
Vidiš, to me žulja.
Tip poput Hectora Moye može nabaviti pljucu bilo gdje na svijetu.
Zašto bi, od svih mjesta, kupio oružje ovdje?
Nije ti pametno razljutiti me ovdje.
Ako nemaš značku, nemam ti više što reći.
A sad lijepo izađi iz moje trgovine.
- Zahvaljujem. - Aha.
U Vegasu si tek sat vremena i već me varaš?
To je žena Budwina Della, dušo.
On nema prekršaja pa mi, molim te, nju provjeri.
Budwin baš... nije surađivao.
Ako laže za De Marca, ima neki razlog.
Ne moram je provjeravati da bih vidjela da nosi Peekaboo.
Što je to? Torbica? Je l' skupa?
Ako je prava.
Kopča izgleda kao prava pa bi mogla biti.
Cijena?
Sedam-osam somova.
Ali ovisno o tome je li vintage i od kojeg je materijala,
može stajati i do 30.
Trideset somova?
- To je torbica. Ne možeš živjeti u njoj. - Ja bih radije imala kuću.
Ali ne bih imala ništa ni protiv Fendice. Dokad ti treba provjera?
Pa, bilo bi lijepo prije nego što mi se motor pretvori u bundevu.
Kako si tajanstven.
OK. Volim te, bok.
Na kraju sam morala isključiti mobitel.
Nije prestajalo.
Trudila sam se fokusirati na posao, ali...
Danas sam se morala sastati s Deborinim ocem.
Doletio je iz Ohija.
Izgubio je kćer jedinicu.
Andy, tako mi je žao, ali nisi ti kriva.
Nemoj. Samo... nemoj.
Ne govori mi da nisam ja kriva.
Ali nisi.
Muž je pušten uz jamčevinu, je l'?
Što je? Reci mi, Andy. U čemu je stvar?
Nisam ovo rekla...
nikome.
Zaribala sam.
Gadno.
Muž Debore Glass izašao je uz Cruzovo izuzeće,
a ja sam je o tome trebala obavijestiti.
Ti...
O, sranje, Andy.
Već sam uzela slušalicu.
Ali Suarez mi je banuo u ured
i počeo govoriti o promaknuću u šeficu Odjela za teške zločine.
Zatim je bio sastanak osoblja
i... jednostavno sam smetnula s uma.
Dan mi je proletio, Mickey, i nisam je nazvala.
Da sam je upozorila, bila bi oprezna.
Mogla je otići iz grada, izbjegavati uobičajena mjesta...
Možda ne bi učinila ništa od toga. Ne možeš to znati.
Daj. Nemoj si to raditi, Andy.
OK, pogriješila si.
- Nisi to mogla predvidjeti. - Voljela bih da to mogu vjerovati.
Andy, naš posao je zeznut. Previše se emocionalno unosimo.
Vjeruj mi, upravo to prolazim.
Odvjetnici smo, nismo superjunaci.
Dogodit će se da pogriješimo.
Ti možda griješiš.
E, to je Andy koju poznajem.
Možda ti je ovo prva i zadnja pogreška, ha?
Hej, džabe je.
OK, ljudi, idemo. Bacaj kocke.
Daj devetku!
Sedmica, gotovo.
Složi ih.
Jao, užas.
Imaš li što jače, Amber?
Želiš li jače piće, plati ga na šanku.
A ako ne tražim piće?
Parkiralište.
Kod ulaza za zaposlene. Za 30 minuta.
Dalje od vrata. Imaju sigurnosne kamere.
Tko je mrga?
Misliš da sam glupa? Nisam došla da me opljačkaš.
Jedna 200, dvije 350.
Ma da?
Sad kužim kako si možeš priuštiti tu skupu torbicu.
Došao si kupiti ili zbijati šale?
Nijedno.
Zanima me što je tvoja gora polovica prosrala kao svjedok
na suđenju prije koju godinu.
OK, završili smo.
Tko god bio, odjebi iz ovih stopa.
James De Marco.
Drži te u šaci, je l' tako? Hoćeš van?
Razgovaraj sa mnom.
Hej. Rano si ustala.
Imam predraspravno ročište. Moram kući presvući se.
Andy, znaš da možeš tražiti odgodu.
Uzmi slobodan dan.
Jako si drag, Mickey, ali...
Dobro sam, zbilja.
A i najbolje mi je vratiti se na posao.
Ondje cvjetam.
Dobro. A da dođeš večeras?
Ostat ćemo doma, gledati film uz kokice.
Ništa mikrovalna. Pečem na štednjaku, s puno maslaca.
To je jako old school.
I vrlo
domaće.
Kako ti se to sviđa?
Nije mi mrsko.
Nazovem te poslije, OK?
Ima li koga?
Bok, Lorna. Kava je još vruća.
Super. Otkud ti tako rano?
Rek'o, da počnem s češljanjem Bishopovih starih slučajeva.
Suzila sam spisak na slučajeve u Valleyu, sve važno s naloga je u registratorima.
I pretražila sam novinske članke o slučajevima
u kojima je Bishop bio glavni detektiv.
- Ozbiljno? - Aha.
Gle ovo.
Mislim si, o koliko ubojstava može biti riječ?
E pa, ispada, puno.
Sva su se dogodila u Valleyu?
Uzmite to u obzir pri kupnji kuće.
Crveni čavlići, čista ubojstva. Plavi, pri pljački. Zeleni, narkoubojstva.
Sve sam ih numerirala i počela upisivati u tablicu
da ih možemo lakše naći.
Sve si to jutros napravila?
Nisam mogla spavati pa sam došla jako rano.
Koliko rano?
Dobro, možda nisam ni bila doma.
Izzy, jesi li dobro?
Petnaest somova? Za što?
Dala sam studio u podnajam za Catin TV šou.
OK, i zašto je to problem?
Mislila sam da se vraćam prvoj ljubavi, ne da postajem najmodavac.
Ponekad imam osjećaj da mi se život samo događa.
Možda je vrijeme da pustim svoju staru sebe.
A možda tek otkrivaš kako ponovno biti što jesi.
I otkrit ćeš. Samo živi u trenutku.
Eddie kaže da je tako rekao LeBron, točno?
Ajmo sad.
Vratimo se ubojstvima!
Ispada da naš prijatelj De Marco radi po obrascu.
Mahne značkom da pritisne ljude,
a onda za njega moraju obavljati prljave poslove.
Lorna je saznala da je Amber Dell prije koju godinu
uhićena zbog posjedovanja s namjerom preprodaje,
ali kad se uključio DEA,
prestali su je goniti.
Da pogodim. Jer je njezin muž pristao lagati o pištolju na Moyinu suđenju.
Bravo. Ali nisam siguran da su ovoga puta spremni svjedočiti.
A pokušaš li ih natjerati, moglo bi biti sranja.
O tome ćemo se brinuti poslije.
Zasad mi je ovo taman da pridobijem Moyu.
Bravo, Cisco.
Nema frke. Sretno.
I, Mick...
Da?
Budi oprezan.
Uvijek.
Gladni?
Nisam, hvala.
Sigurno? Imam nešto što smiruje živce.
To sam već čuo.
Sendvič sa slaninom i jajima, Bagel Broker.
Čuo sam da je najbolji u LA-u.
Ali nisam pitao nikoga iz ureda jer bi krenula debata.
Fakat ste nabrijani oko hrane.
Bome jesmo.
Čujte.
Kad stignemo,
nadam se da nećete zamjeriti, ali ako vam ne smeta,
radije bih pričekao u autu.
Od zatvora me hvata jeza.
Da. Ne zamjeram ti, Eddie. I ja bih pričekao u autu da mogu.
Kad mi je bilo šest godina, mama me odvela u posjet rođaku Jorgeu.
Tako sam se bojao da sam je stalno tražio lovu za onaj aparat.
Pojeo sam pet vrećica čipsa Fritos. I danas mi se gadi.
Slobodno vas nešto pitam?
Što god te zanima.
Taj Hector Moya. Sigurni ste da mu želite pomoći da izađe?
Pa, nemam baš izbora, Eddie.
Moram pomoći Moyi da bih pomogao Julianu. Slučaj ovisi o tome.
Ali zbog likova poput Moye smo na lošem glasu.
Već dovoljno ljudi misli da su svi Latinoamerikanci krimosi.
Da. Gle, Hector Moya nije anđeo, ali to ne mijenja činjenicu da su mu smjestili.
Ako tip zaradi doživotnu, trebalo bi to biti zbog zločina koji je počinio.
To vrijedi za većinu ljudi. Ali u ovom slučaju, kog briga?
Pa, moj je posao da me bude briga.
Zato sam branitelj.
Kakav je sendvič?
Fantastičan. Nemoj reći Lorni. Reći će da je kod Mauryja u Silver Lakeu bolji.
Podnijeli smo mnogo zahtjeva tužilaštvu, časna sutkinjo.
Nešto jesmo vidjeli,
no nisu posve ispunili obvezu predočenja dokaznog materijala.
Gđica Freeman se poziva na povjerljivost državnih podataka,
ali slučaj Hill ostavlja neupitnim
da u odsutnosti provedbe zakona
ne postoji iznimna okolnost u kojoj bi se obrani uskratilo predočenje dokaza.
Časna sutkinjo, jasno je da tužilaštvo odugovlači.
Ako gđica Freemann ima drugo objašnjenje za tu opstrukciju,
dužna ga je iznijeti sudu.
No sumnjam da samo...
Gđice Freeman, što vi kažete?
Gđice Freemann?
Jeste li dobro?
Uzet ćemo stanku od deset minuta.
Andrea, jesi li dobro?
Imate li uza se više od 70 dolara u gotovini, i to ostaje kod mene.
Sako, remen, nakit na koji bi detektor reagirao.
Ovo ćete zataknuti za remen.
Osjetite li da vam je život ugrožen, samo ga strgnite i dolazimo.
Što ako stignete prekasno?
Otvori!
Zdravo, Sly. Dugo se nismo vidjeli.
Nedovoljno dugo.
Lijepo odijelo.
Da bar ja to tebi mogu reći!
I kako se držiš ovdje?
Pa,
imao sam klijenata kojima se zatvor sviđao.
Bilo im je lakše nego na ulici. Tri obroka, čisto rublje, krevet. Da...
- I ja sam imao takvih. - Nisam jedan od njih.
Ovo je jebeni pakao na Zemlji.
Svaki dan u 13 h imao sam rezervaciju u Water Grillu.
Najviše ti nedostaju male stvari.
Da.
Koliko još?
Da vidimo. 341 dan, ali tko broji?
Prije sam ti mogao reći u minutu,
ali sad sam opušteniji.
I jesi li razgovarao s Moyom o mom pridruživanju dream teamu?
Zapravo, jesam. Prepustio mi je odluku.
- Je l'? - Da.
Pa pričaj mi malo o njemu. Kako si mu postao savjetnik?
Pa, trenutačno sam jedini odvjetnik ovdje.
Obratio mi se, rekao da su mu smjestili, pitao bih li mu pomogao.
Povjerovao si mu?
Evo što je na stvari.
Koku priznaje.
I hrpu toga o čemu ni ti ni ja ne želimo razmišljati,
ali kune se da je pištolj bio podmetnut.
Zašto bi samo to slagao?
- Je li ti rekao tko ga je podmetnuo? - Mislio je, murija.
A onda su ga uhitili.
Nakon tvoje nagodbe s uredom okružnog tužitelja. Jamačno se sjećaš.
Ali Hector to tada još nije znao. Samo su upali i našli
koku u ormariću i pištolj ispod madraca.
Federalci začas stupaju na scenu i bam, doživotna nagrada za životno djelo.
U kojem je trenutku zaključio da to ima veze s Glory Days?
To zahvaljuje meni.
Pitao sam ga što njegov prvi kreten od odvjetnika nije.
Tko je imao pristup?
Tvoja mačka nije bila jedina kurva koja je posjetila Hectora.
- Trina Trixxx. - Da, među ostalima.
Prijatelj mi je provukao imena kroz policijsku bazu.
Glory je jedina uhićena tri jebena dana prije Hectora.
Znaj da je Hectoru Glory bila draga.
Nije mislio da bi ga odrukala.
Ja mislim da nije imala izbora. I to ne zbog optužbi.
Netko joj je prijetio. I njemu se to čini vrlo moguće.
De Marco.
Kako si došao do Glory? Uručio joj poziv? Preselila se, promijenila ime...
Sin mi nije totalni kreten, dobro?
Skinuo je njenu fotku s policije, pregledao sve escort stranice.
Trebalo mu je dan-dva, ali našao ju je.
Donio je print njene nove web stranice i Hector ju je prepoznao.
A kad si joj uručio poziv?
Pa, to je sin riješio.
Da, pod tvojim budnim okom.
Koliko je prošlo od uručenja do ubojstva?
Oko tjedan dana.
Nije je ubio moj klijent, Sly, nego vi.
Ti i tvoj sin, uručivši joj poziv. De Marco nije mogao riskirati da svjedoči.
Nisam idiot. Moj sin ti je rekao, poziv je izdan pod pečatom.
Ali Glory je ipak ubijena tjedan dana poslije.
Ili mali ne zna što znači „pod pečatom” ili si ti shvatio da si dirnuo u osinjak.
- Nemaš pojma o čemu govoriš. - Znam vrlo dobro, a znaš i ti.
Mislio si da nitko neće skužiti lažirani poziv Kendall?
De Marco je imao oko na sudnici
pa ste ti i sinac briljantno krivotvorili poziv
da on ne bi doznao.
Koji ste vi klauni! Od početka se uvaljujete u govna.
Čuj, Hallere.
Hajde se ti lijepo jebi. Može tako?
I zaboravi Moyu. Nećeš ga vidjeti.
Sjedni, Sly. Nisam završio.
Izađeš li sad, budi siguran da će Komora rastrgati tvog Mini-Meja.
A kad su već pri poslu, možda ti i produže boravak.
Kako ti se to čini?
Još nekoliko godina salame na bijelom kruhu
za ručak svaki dan u jebenih 10.30?
Fakat jesi šupčina.
Tako je, šupčina sam.
Pogotovo kad mi nedužni klijent odgovara za ubojstvo.
Sly, znaš da ti sin tome nije dorastao.
Ne bez pomoći.
Daj, čovječe.
Spremni?
Da.
Ne ja.
On.
Idemo.
Otvori vrata!
Sretno.
Adios, amigo.
Ovo vam više neće trebati.
Bez brige, g. Haller.
Kao što vidite, uživam izvjesne povlastice.
Sa mnom ste sigurni.
Hvala.
Prije šest mjeseci kanio sam vas dati ubiti na vrlo bolan način.
I vas i Glory Days.
Govorim vam to
jer samo bi budala mislila da nisam imao motiv za to.
Ali nisam to učinio.
Da jesam, oboje biste samo nestali.
Dakle, niste mi vi ostavili čegrtušu u krevetu?
Čegrtuša nikad nije bila moj stil. Ali ostaviš li tijelo u pustinji,
svašta može dogmizati, je l' tako?
Onda netko to fotografira
i zaradiš nadimak koji uopće nisi htio.
Tek da znate,
lani sam samo radio svoj posao.
Branio sam klijenta najbolje što sam umio.
Vaša pravila, vaši zakoni.
U mom svijetu, druker je druker.
A drukeri nestaju.
Katkad i njihovi odvjetnici.
- Ali sad ste navodno tu da mi pomognete. - Rekao bih da vam je moja pomoć potrebna.
Pištolj nađen u vašoj sobi nije bio vaš i mislim da to mogu dokazati.
Taj lažov.
Da, lagao je. De Marco mu je uhvatio ženu kako dila kokain.
Umjesto da je da zatvoriti, ocijenio je da mu je vrednija kao dužnik.
On iskorištava ljude.
Imate posla s ljudima koji igraju vrlo opasnu igru, g. Haller.
Jeste li uopće svjesni rizika?
Svjestan sam da su ljudi koji su vam to učinili spremni na sve
da se istina ne sazna.
Zato su ubili Glory Days
i zato moramo biti vrlo oprezni sve dok ne budemo mogli otkriti tu priču na sudu.
Kad ih dovedemo pred sud,
bit će im teže skrivati se iza znački.
Morat će odgovarati nama.
Gloria.
Bila ti je važna?
Neko sam joj vrijeme pokušavao pomoći, ali nisam uspio.
Sad mi je važno to da je moj klijent u zatvoru,
optužen da ju je ubio, a nije. Ne smijem ga iznevjeriti.
Pomozi mi i obećavam, ja ću pomoći tebi.
Može?
Hectore, znaš li koliko zahtjeva za habeas rezultira puštanjem zatvorenika?
1.8 %.
Sylvester to nije spomenuo.
Sylvester više nije odvjetnik. Shvaćaš li to?
To znači dvije stvari. Prvo, što god mu ovdje kažeš, nije povjerljivo.
Ne vrijedi odnos klijent-odvjetnik jer nema odvjetnika.
I drugo, tvoj pravi odvjetnik je Sylvesterov sin,
koji nema blage veze što radi.
Bez mene nemaš šanse.
Što trebaš od mene?
Samo istinu.
Policija je našla lažnu osobnu na ime Reynaldo Santé
u tvojoj unajmljenoj kući.
Na suđenju si rekao da ti je podmetnuta s pištoljem, ali nije, zar ne?
Osobna je bila moja, ali pištolj ne.
I nosio si tu osobnu i prije kad si putovao u LA?
Jesam.
Jesi li upoznao Glory i Trinu Trixxx za prijašnjih posjeta LA-u?
Prije nego što je drukala,
Gloria mi je bila miljenica.
Dobro.
To je zasad sve.
Pod pretpostavkom da imamo dogovor.
Imamo dogovor.
U redu. Budi oprezan.
Kažem ti, ti su ljudi spremni na sve da se istina ne bi saznala.
G. Haller.
Zaštićen sam.
Budne oči uvijek paze na mene.
To bi i tebi bilo pametno.
U redu. Javit ću se.
SAVEZNI ZATVOR VICTORVILLE POSJETITELJ
Dobili ste Mickeya Hallera. Molim, ostavite poruku.
Hej, Andy je.
Ne mogu večeras.
Objasnit ću ti... kad se sljedeći put vidimo.
OK?
OK.
Bok.
Toliko sam ih pročitala da mi se muti pred očima.
Treba zakonom zabraniti termin „sudski poziv”. Čini se tako pogrešan.
- Trebamo još kave. - Ja ću.
Koliko god brutalno bilo,
bilo bi još puno gore da ti nisi napravila pripremu.
Jako sam ti zahvalna.
I vrlo si organizirana. Lisa mi je oduvijek najdraža Simpsonica.
Jedan od mojih skrivenih talenata.
Montgomery i Victory.
Možda ovo tražimo. Dvostruko ubojstvo
u Av. Montgomery u blizini Lake Balboe.
Osumnjičeni dileri, unajmljena kuća.
- Gle koji detektiv je dobio slučaj. - O, bok, g. Bishop!
Slučaj nikad nije zaključen, ali ovaj je iskočio i iz novinske arhive.
Cowabunga.
Je l' netko reko „cowabunga”?
Cisco!
Ipak nisi pobjegao s konobaricom.
Zanimaš me samo ti, mala.
Što, dobre vijesti?
Možda smo na tragu veze Bishop-De Marco.
A ti si možda na tragu mog srca.
Samo sitnica koju sam ti piknuo u Vegasu.
Bolje ti je da je lažna.
Lažna je, ali to nitko osim tebe ne bi skužio.
Nisam sigurna da me uopće briga.
- Što je u drugoj vrećici? - Imam vrećicu i za Izzy.
Nije to moja furka.
„Malovjerni, zašto sumnjate?”
Poznaješ me.
- Hvala ti. - Da vidim što imate.
Evo.
Dakle...
I gdje je sada Jorge?
Što?
Tvoj rođak kojeg si posjetio u zatvoru kad ti je bilo šest godina.
A! Bit će vam drago čuti da se sredio.
Danas je mehaničar u Vernonu. Oženjen, nema djece.
Stalno putuju.
Nagodinu bih trebao s njima u Kostariku.
Baš lijepo, Eddie.
Ispričavam se zbog onoga što sam rekao.
Znam da ne biste pomagali tome Moyi da niste dobro promislili.
Lorna, imamo ga. Imamo Moyu. Moramo samo...
Dobro, dobro. Povezali smo Bishopa i De Marca.
Ti to ozbiljno?
Nasmrt ozbiljno.
DEA se informirala o dvostrukom ubojstvu
na kojem je Bishop radio prije 10 g.
Moj tip u policiji potvrđuje da je De Marco bio naveden kao kontakt.
OK, sad imamo dokaz da su tada bili povezani,
ali moramo dokazati da su i dalje.
Da, ali to ostavljamo za sutra.
Trebamo odmor. Izzy je provela noć u uredu.
Nemamo vremena za odmor, Lorna.
Bishop sigurno nije sam slijedio Glory te noći.
De Marco je stajao iza toga. Moramo znati što se dogodilo.
Dobro, nastavit ćemo kopati.
Ali naručit ću hrpu sushija i ti ćeš ga platiti.
Što god treba.
Julianova sloboda ovisi o tome. Možda i njegov život.
- G. Haller? - Ne sad, Eddie.
Vraćamo se oko 18 h.
- G. Haller? G. Haller! - Ne sad, Eddie. Što je?
Mickey?
Mickey, jesi li dobro?
Mickey?
Što se dogodilo?
Mickey!
Odgovori mi!
Eddie!
Eddie.
SNIMLJENO PREMA ROMANIMA MICHAELA CONNELLYJA
Prijevod titlova: Vlatka Briški